钦定古今图书集成/明伦汇编/闺媛典/第095卷 > 皇清一 > 冯学曾妻王氏
## 钦定古今图书集成/明伦汇编/闺媛典/第095卷 > 皇清一 > 冯学曾妻王氏

按《宁晋县志》：“王氏，巡抚湖广佥都御史王梦尹女，适冯学曾。学曾亡，王年二十三，生遗腹子晋祺，一女甫四岁，值夫弟夫妻相继没，遗侄盛祺方三岁，王抚之如己出。会乡寇掠境，王携子女幼侄入城，依母汪氏居。顺治五年，寇破城，入梦尹宅，汪端坐骂之。贼执刃携火以迫汪，汪持梃奋击，一贼仆地，头破血流，群贼” 呼集，汪遂遇害。复拥火围烧王氏，王从火光中跃出，大骂不绝，亦死焉。